**ՀԻՄԱՎՈՐՈՒՄ  
ԱԲՈՎՅԱՆ ՀԱՄԱՅՆՔԻ ԿԱԶՄՈՒՄ ԸՆԴԳՐԿՎԱԾ ՆԱԽԿԻՆ ՀԱՄԱՅՆՔՆԵՐԻ 2021 ԹՎԱԿԱՆԻ ԲՅՈՒՋԵՆԵՐԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆՆԵՐԸ ՀԱՍՏԱՏԵԼՈՒ ՄԱՍԻՆ****ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի կազմում ընդգրկված նախկին համայնքների 2021 թվականի բյուջեների կատարման վերաբերյալ տարեկան հաշվետվության որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, 83-րդ հոդվածի 2-րդ մասի,  «Հայաստանի Հանրապետության բյուջետային համակարգի մասին»  օրենքի 35-րդ հոդվածի 5-րդ մասի։ Որոշման նախագիծը մշակելիս հիմք է ընդունվել Կոտայքի մարզպետի գրությունը՝ աշխատանքները օրենքով սահմանված կարգով իրականացնելու համար։    
 2021 թվականին համայնքների վարչական բյուջեների եկամուտները ծրագրով նախատեսված 2 947 343.7 հազար դրամի դիմաց փաստացի կազմել է 3 191 987.0 հազար դրամ, արձանագրելով տարեկան ծրագրային ցուցանիշի 108.3 % գերակատարում, որը կազմում է 244 643.3 հազար դրամ: Բոլոր համայնքներում 2021 թվականի ընթացքում համայնքների բյուջեներում արտացոլված սեփական եկամուտների հավաքագրումը ունեցել է տատանողական վարքագիծ, ամենաբարձր ցուցանիշը գրանցելով դեկտեմբեր ամսին: Միջին ամսական եկամուտը կազմել է 137 270.5 հազար դրամ (առանց պաշտոնական տրանսֆերտների): Հաշվետու տարում վարչական բյուջեների հավաքագրած եկամուտների 51.6 %-ը ապահովվել է սեփական եկամուտների հաշվին, իսկ 48.4 %-ը` պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների (սուբվենցիաներ) հաշվին:

2021 թվականին համայնքի բյուջեի միջոցների հաշվին ծախսերի ֆինանսավորմանն է ուղղվել 5 186 898.8 հազար դրամ` ապահովելով տարեկան ծրագրի 84.4 %-ի կատարում:

Հաշվետու տարում ընթացիկ ծախսերի ֆինանսավորմանը հատկացվել է 2 755 239.4 հազար դրամ, կատարվելով 94.1 %-ով։ Վարչական ծախսերը կազմում է ամբողջ ծախսերի 53.1 %-ը:

Հաշվետու տարում համայնքային բյուջեի ծախսերի 46.9 %-ը կամ 2 431 659.4 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը:

Սույն նախագծով առաջարկվում է հաստատել Աբովյան համայնքի կազմում ընդգրկված նախկին համայնքների  2021 թվականի բյուջեների  կատարման տարեկան հաշվետվություն-ները` համաձայն  N 1-11  հավելվածների և առաջարկվում է 2021 թվականի բյուջեների կատարման տարեկան հաշվետվությունների վերաբերյալ աուդիտորական մասնագիտացված կազմակերպության կողմից եզրակացությունը ստանալուց հետո այն կներկայացվի ավագանու քննարկմանը։

ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ